เคล็ดลับ
โดย...ทีมข่าวการเงินโพสต์ทูเดย์
27 ก.ย. 2559

โดย...ทีมข่าวการเงินโพสต์ทูเดย์
นานๆ ธงชัย อานันโทไทย ผู้ช่วยผู้จัดการใหญ่ สายลูกค้าธุรกิจรายใหญ่ ธนาคารกรุงเทพ จะออกงานสักที
วันก่อนคุณธงไปปรากฏตัวในงานสัมมนา One Belt One Road “โอกาสไทย-จีน” จัดโดย โพสต์ พับลิชชิง ที่โรงแรมเซ็นทาราแกรนด์ แอท เซ็นทรัลเวิลด์ ได้เจอนายแบงก์คนคุ้นเคย รุ่นพี่รุ่นน้องมากมายหลายคน
ใครเจอคุณธงก็ออกปากว่าไม่เจอกันนานไม่เปลี่ยนเลย ทั้งหน้าตาและรูปร่าง
คุณธงยิ้มกว้างๆ บอกว่ามีเคล็ดลับหน้าเด็ก
คุณธงกระซิบบอกว่าเคล็ดลับที่ หนึ่ง คือต้องนอน นอนให้เยอะๆ นอนให้มาก และต้องนอนให้หลับ
เคล็ดลับที่สองคือ ควรจะตัดผมสั้น เพราะผมสั้นทำให้ดูอายุน้อย
ยัง ยังไม่หมด เคล็ดลับหน้าเด็กที่สำคัญที่สุดคือต้องยิ้ม ยิ้มให้กว้าง
นี่ขนาดไม่ได้รวมสูตรออกกำลังกายเหมือนคนอื่นๆ เข้าไปด้วยนะเนี่ย
เคล็ดลับที่ไม่ลับนี้ ทำให้คุณธงยังสามารถรักษาความหนุ่มไว้ได้ชนิดที่ไปไหนใครๆ ก็แซว
คริคริ